પોરબંદરની લોર્ડસ હોટેલ ખાતે યોજવામાં આવેલ પ્રેસ કોન્ફરન્સમાં જિલ્લા ભાજપના પ્રમુખ વિક્રમભાઈ ઓડેદરા, છાંયા શહેર ભાજપ પ્રમુખ શૈલેષભાઈ જોષી સહિત અન્ય આગેવાનોએ કેટલીક માહિતી આપી હતી. તેમણે જણાવ્યું હતું કે, અત્યારસુધીમાં વિકાસ નજરે ચડતો હતો પરંતુ હવે ટિકીટ નહીં મળતા અચાનક વિકાસ રૂંધાયો ?! છાયા પાલીકાની ચૂંટણી સંદર્ભે એવી જાહેરાત કરવામાં આવી છે કે જે લોકો કોંગ્રેસમાં જોડાયા છે તે જેે આક્ષેપ કરીને જોડાયા છે તે વાતમાં બિલકુલ તથ્ય નથી. કેમ કે જે લોકોએ પક્ષપલ્ટો કર્યેા છે તે લોકો જ જે–તે વખતે સતામાં હતા તેમને આવા આક્ષેપો કરવાનો કોઈ અધિકાર નથી. કેમ કે તેઓએ વિધાનસભાની ચૂંટણી વખતે અને ત્યારબાદ પણ પક્ષવિરોધી પ્રવૃત્તિ કરી છે અને તેમના ચાર જેટલા મોબાઈલ કોલ રેકોડગ પણ અમારી પાસે ઉપલબ્ધ છે. બાકી આ લોકોની ભૂતકાળની પ્રવૃત્તિઓ, સત્તાલાલચ અને પક્ષવિરોધી પ્રવૃતિઓ જે ગુજરાત વિધાનસભાની ચૂંટણીમાં કરી છે તેના કારણે પાર્ટીએ જ નક્કી કર્યું છે કે એવા લોકોને ટીકીટ આપવી નથી. ભાજપ એ લોકશાહીને વરેલી પાર્ટી છે અને નાનામાં નાના કાર્યકરની વાત સંગઠન તો ઠીક પણ મુખ્યમંત્રી સુધી સાંભળવામાં આવે છે. એટલે એ વાતમાં તથ્ય નથી અને રહી વાત બે હજાર કાર્યકરોની તો એ તો પરિણામ આવશે ત્યારે ખબર પડશે કે એ લોકો પાસે કેટલા કાર્યકરો છે, ભાજપ દ્રારા સાતેય વોર્ડમાં કુલ ૨૮ ઉમેદવારો ઉભા રાખેલા છે અને ખાસ એ બાબત ઉપર ધ્યાન આપવામાં આવ્યું છે કે લોકોના પ્રશ્નોને વાચા આપે, લોકઉપયોગી કામોમાં જે રૂચી ધરાવતા હોય અને સમાજમાં જેનું સ્થાન પ્રતિિત હોય એવા સ્વચ્છ પ્રતિભા ધરાવતા લોકોને જ પક્ષે ટિકીટો આપી છે. બાકી ૧૫ વર્ષનું ભાજપનું છાયામાં શાસન ચાલ્યું છે એટલે છાયા નગરપાલિકા વિસ્તારના જે મતદારો છે, લોકો છે, પ્રજાજનો છે એને ખબર જ છે કે ભારતીય જનતા પાર્ટીનું શાસન કેવું છે અને અમારા ઉમેદવારોને જંગી બહત્પમતીથી જીતીને બતાવશે અને તેમના વિજયમાં અમને વિશ્ર્વાસ છે